ITTRA TA' EMENDA Nru 1 GĦALL-ABBOZZ TAL-BAĠIT ĠENERALI GĦALL-2013 DIKJARAZZJONI TAN-NEFQA TAQSIMA B’TAQSIMA Taqsima III - Il-Kummissjoni /* COM/2012/0624 final - 2012/ () */





ITTRA TA' EMENDA Nru 1 GĦALL-ABBOZZ TAL-BAĠIT ĠENERALI GĦALL-2013 DIKJARAZZJONI TAN-NEFQA TAQSIMA B’TAQSIMA Taqsima III - Il-Kummissjoni Wara li kkunsidrat: – it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u partikolarment l-Artikolu 106a tiegħu, – ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-bagit generali tal-Komunitajiet Ewropej[1], u b'mod partikolari l-Artikolu 34 tiegħu, – l-abbozz tal-baġit ġenerali tal-Unjoni Ewropea għas-sena finazjarja 2013 ippreżentat mill-Kummissjoni fil-25 ta' Mejju 2012[2], il-Kummissjoni Ewropea b’dan tippreżenta lill-awtorità tal-baġit l-ittra ta' emenda Nru 1 għall-abbozz tal-baġit ġenerali tal-Unjoni Ewropea għas-sena finanzjarja 2013 għar-raġunijiet stabbiliti fil-memorandum ta’ spjegazzjoni. WERREJ 1. Introduzzjoni 4 2. Preservazzjoni u Ġestjoni tar-Riżorsi Naturali 4 2.1. Introduzzjoni u tabella sommarja.. 4 2.2. FAEG (nefqa relatata mas-suq u pagamenti diretti) 5 2.2.1 Stampa Globali 5 2.2.2 Kummenti fid-dettall 6 2.3. Ftehimiet Internazzjonali fil-Qasam tas-Sajd.. 11 2.4. Tibdil fin-nomenklatura u Kummenti dwar il-Baġit.. 11 3. Tabella sommarja skont l-intestaturi tal-qafas finanzjarju.. 12 DIKJARAZZJONI TAN-NEFQA TAQSIMA B’TAQSIMA Il-bidliet fid-dikjarazzjoni tad-dħul u n-nefqa huma disponibbli fil-EUR-Lex (http://eur-lex.europa.eu/budget/www/index-en.htm). Verżjoni bl-Ingliż tal-bidliet f'dawn id-dikjarazzjonijiet taqsima b'taqsima hija mehmuża għal skop ta’ informazzjoni bħala anness tal-baġit. 1. Introduzzjoni L-Ittra ta' Emenda Nru 1 (IE 1) għall-Abbozz ta' Baġit għall-2013 (AB tal-2013) tkopri dan li ġej: – l-aġġornament linja b'linja tal-istima tal-ħtiġijiet għan-nefqa agrikola. Minbarra l-fatturi tas-suq li qegħdin jinbidlu, l-IE tinkorpora wkoll l-impatt tad-deċiżjonijiet leġiżlattivi adottati fis-settur tal-agrikoltura minn meta tfassal l-AB tal-2013, stimi riveduti tal-ħtiġijiet għal xi pagamenti diretti, kif ukoll kull proposta li huwa mistenni li jkollha effett sinifikanti matul is-sena baġitarja li ġejja. – aġġornament tas-sitwazzjoni għall-Ftehimiet Internazzjonali tas-Sajd. L-impatt baġitarju ta’ dawn l-aġġustamenti huwa tnaqqis fl-approprjazzjonijiet ta' impenn u ta' pagament ta' EUR 25.1 miljun meta mqabbla mal-Abbozz tal-Baġit 2013. 2. Preservazzjoni u Ġestjoni tar-Riżorsi Naturali 2.1. Introduzzjoni u tabella sommarja L-IE 1 tintbagħat lill-awtorità tal-baġit skont l-Artikolu 314 tat-Trattat dwar il-Funzjonament tal-Unjoni Ewropea (TFEU): "il-Kummissjoni tista' temenda l-abbozz tal-baġit tul il-proċedura sa meta jissejjaħ il-Kumitat ta' Konċiljazzjoni, previst fil-paragrafu 5". L-IE 1 hija bbażata, l-istess bħall-AB innifsu, fuq il-ħtiġijiet tal-UE kollha kemm hi. Għandu jiġi enfasizzat li l-approprjazzjonijiet għan-nefqa agrikola ffinanzjata mill-FAEG (Fond Agrikolu Ewropew ta’ Garanzija) għandhom jinftiehmu bħala previżjoni u mhux bħala għan ta’ nfiq. In-nefqa attwali se tiddependi, b'mod partikolari, fuq il-kundizzjonijiet reali tas-suq, fuq ir-rata tal-kambju reali bejn l-euro u d-dollaru, u fuq ir-ritmu tal-pagamenti tal-Istati Membri. Skont il-bażi legali, ikun xi jkun l-ammont li Stat Membru jkun obbligat iħallas f'konformità mar-regolamenti – sal-limiti stabbiliti mill-qafas finanzjarju – dan jiġi rimborżat kollu jekk il-baġit jippermetti[3]. Għall-finijiet taċ-ċarezza u t-trasparenza, uħud mill-kummenti baġitarji ġew aġġornati. Skont l-IE 1 preżenti, l-approprjazzjonijiet globali mitluba għall-intestatura 2 fl-2013 huma stmati li jammontaw għal EUR 60 282 miljun, li jħalli marġni ta' EUR 1 007 miljun f'approprjazzjonijiet ta' impenn taħt il-limitu korrispondenti fil-qafas finanzjarju multiannwali. L-approprjazzjonijiet ta’ impenn għan-nefqa agrikola (inkluża n-nefqa veterinarja u tas-sajd iffinanzjata taħt il-FAEG) jammontaw għal EUR 44 101 miljun. It-tnaqqis ta' EUR 30 miljun meta mqabbel mal-AB tal-2013 huwa r-riżultat nett ta' dħul assenjat ogħla milli mistenni li jrid jiġi riportat mill-2012 u estimi tal-2013 riveduti kemm għall-approprjazzjonijiet tan-nefqa u kemm għad-dħul ġdid assenjat. L-approprjazzjonijiet ta' pagament tal-FAEG qegħdin jitnaqqsu bl-istess ammont għal total ta' EUR 44 083 miljun. Sa fejn għandhom x’jaqsmu l-Ftehimiet Internazzjonali dwar is-Sajd, l-IE 1 tipproponi li żżid l-approprjazzjonijiet ta' impenn u l-approprjazzjonijiet ta' pagament għall-artikolu baġitarju 11 03 01 Ftehimiet Internazzjonali dwar is-Sajd b'EUR 18.5 miljun, kif ukoll li jitnaqqsu b’EUR 13.8 miljun l-approprjazzjonijiet ta' impenn u ta' pagament fuq il-linja ta' riżerva, li tirriżulta f’żieda netta ta’ EUR 4.7 miljun. It-tabella li ġejja tiġbor fil-qosor l-effett tal-IE 1 fuq l-intestatura 2: || AB 2013 || IE 1/2013 || Differenza EUR miljun || (a) || (b) || (c)=(b)-(a) || AI || AP || AI || AP || AI || AP Limitu tal-Qafas Finanzjarju || 61 289,0 || || 61 289,0 || || 0 || marġni || 981,5 || || 1 006,6 || || +25,1 || Approprjazzjonijiet Totali Intestatura 2 || 60 307,5 || 57 964,9 || 60 282,4 || 57 939,8 || -25,1 || -25,1 li minnhom: || || || || || || Nefqa agrikola (nefqa relatata mas-suq u pagamenti diretti)[4] || 44 130,3 || 44 112,9 || 44 100,5 || 44 083,1 || -29,8 || -29,8 Is-sajd Internazzjonali u l-Liġi tal-Baħar[5] || 149,0 || 148,2 || 153,7 || 152,9 || +4,7 || +4,7 || || || || || || 2.2. FAEG (nefqa relatata mas-suq u pagamenti diretti) 2.2.1 Stampa Globali L-iskop tal-IE 1 huwa li jiġi żgurat li l-baġit agrikolu jkun ibbażat fuq l-aktar dejta ekonomika kurrenti u l-aktar qafas leġiżlattiv kurrenti. Sax-xahar ta’ Settembru, il-Kummissjoni se jkollha għad-dispożizzjoni tagħha l-ewwel indikazzjoni tal-livell ta’ produzzjoni għall-2012, kif ukoll perspettivi għas-swieq tal-agrikoltura, li huma l-bażi għall-estimi aġġornati tal-ħtiġiet baġitarji għall-2013. Bħalma ġara fl-imgħoddi, il-Kummissjoni analizzat b'reqqa l-istimi kollha tagħha ta' nefqa agrikola linja b'linja. Minbarra l-kunsiderazzjoni tal-fatturi tas-suq, din l-IE 1 tiġbor fiha wkoll l-impatt ta' kwalunkwe deċiżjoni leġiżlattiva adottata fis-settur agrikolu minn meta tfassal l-AB, kif ukoll proposti li saru mill-Kummissjoni. L-approprazzjonijiet tal-FAEG qegħdin jitnaqqsu b'EUR 30 miljun. Dan huwa riżultat nett ta’ diversi fatturi: Ħtiġijiet kemxejn ogħla fil-kapitolu 05 02 Interventi fis-Swieq Agrikoli (+ EUR 59 miljun) u fil-Kapitolu 05 03 Għajnuniet Diretti (+ EUR 5 miljun), ħtiġijiet straordinarji addizzjonali fil-kapitolu 05 07 tal-Verifika tan-nefqa agrikola (+ EUR 106 miljun) u modifika fil-livell tad-dħul assenjat disponibbli fl-2013 għall-FAEG. Rigward dħul assenjat, se jiġi riportat ammont ta' EUR 230 miljun mill-2012 għall-2013, irċevut fl-2012 iżda stmat li mhux se jkun hemm bżonnu biex ikopri n-nefqa f'dik l-istess sena. It-tieni, il-Kummissjoni tistenna tnaqqis żgħir fid-dħul assenjat iġġenerat fl-2013 (- EUR 30 miljun), li huwa taħlita ta' tnaqqis tal-imposta speċjali mistennija fuq il-ħalib (- EUR 41 miljun) fuq il-bażi tal-aħħar ċifri disponibbli mill-Istati Membri, tnaqqis ta’ dħul mistenni minn irregolaritajiet (- EUR 5 miljun) u tnaqqis ta' approvazzjoni mistennija tal-konformità tal-kontijiet (- EUR 11-il miljun), parzjalment ikkumpensata b’żieda fl-istima għall-bilanċ li baqa' tal-Fond ta' Ristrutturazzjoni taz-Zokkor (+ EUR 27,2 miljun). Globalment iż-żieda totali fid-dħul assenjat disponibbli hija ta' EUR 200,2 miljun. B'riżultat ta' dan, l-approprjazzjonijiet ta' impenn totali mitluba għan-nefqa agrikola ffinanzjata mill-FAEG jammontaw għal EUR 44 101 miljun, anqas milli fl-AB tal-2013 (- EUR 30 miljun), li jwassal għal marġni taħt il-limitu sekondarju tal-FAEG li issa jammonta għal EUR 838 miljun. Il-marġni l-ġdid għall-intestura 2 jammonta għal total ta' EUR 1 007 miljun. 2.2.2 Kummenti fid-dettall 05 02 Interventi fi swieq agrikoli (approprjazzjonijiet - EUR 41 miljun) ħtiġijiet fl-abbozz ta' baġit: EUR 3,212 miljun approprjazzjonijiet mitluba fl-abbozz ta' baġit: EUR 2 812 miljun stima tad-dħul assenjat disponibbli fl-2013 fl-abbozz ta' baġit: EUR 400 miljun ħtiġijiet wara l-ittra ta' emenda: EUR 3 271 miljun approporjazzjonijiet mitluba wara l-ittra ta' emenda: EUR 2 771 miljun stima tad-dħul assenjat disponibbli fl-2013 wara l-ittra ta' emenda: EUR 500 miljun Inġenerali, l-ipoteżijiet li fuqhom hi bbażata din l-IE 1 f'dan il-waqt jikkonfermaw l-evalwazzjoni tal-AB tal-2013, bi prospetti favorevoli għall-biċċa l-kbira tas-swieq agrikoli. Il-modifiki proposti minn din l-IE 1 huma fil-biċċa l-kbira ta’ natura teknika u jikkonċernaw ammonti żgħar biss. Il-ħtiġijiet ġenerali għal miżuri ta' intervent fis-swieq agrikoli jiżdiedu b'EUR 59 miljun meta mqabblin mal-AB tal-2013. Madankollu, huwa stmat li l-EUR 100 miljun fi dħul assenjat addizzjonali se jkunu disponibbli għall-kapitolu 05 02, sabiex l-approprjazzjonijiet mitluba jkunu jistgħu jitnaqqsu għal EUR 41 miljun meta mqabbel mal-AB tal-2013. L-iktar modifikazzjonijiet importanti huma spjegati fil-qosor hawn taħt. Tabella bis-sett sħiħ ta' modifikazzjonijiet (fil-livell tal-Artikolu tal-baġit) tinstab fi tmiem din it-taqsima. Fir-rigward taż-żejt taż-żebbuġa, wara l-waqgħa tal-prezzijiet tas-suq mill-prezz inizjali, u sabiex wieħed ikampa mal-ħażniet kbar f'xi wħud mill-Istati Membri li jaffettwaw is-suq taż-żejt taż-żebbuġa madwar l-Ewropa, infetħu skemi għal ħażniet privati fi Frar tal-2012[6] u Mejju tal-2012[7]. L-impatt finanzjarju ta' dawn l-iskemi fuq l-Abbozz tal-Baġit tal-2013 huwa stmat li hu ta’ EUR 17-il miljun u se jkun iffinanzjat mill-partita tal-baġit 05 02 06 03 (b’p.m. tal-AB tal-2013). Għall-frott u l-ħxejjex, il-bżonnijiet stmati għal programmi operattivi ta’ organizzazzjonijiet tal-produtturi (partita tal-baġit 05 02 08 03) huma kemxejn ogħla (+ EUR 19-il miljun) minn dak stmat għall-AB tal-2013 wara valutazzjoni aġġornata tal-utilizzazzjoni attwali tal-miżuri, meta wieħed iqis l-impatt finanzjarju stmat tar-reviżjoni ta’ xi ammonti tal-irtirar li japplikaw mill-1 ta' Lulju 2012[8] u tal-possibbiltà ta' rimbors parzjali mill-baġit tal-UE tal-assistenza finanzjarja nazzjonali mogħtija minn xi Stati Membri skont l-Artikolu 103e(1) tar-Regolament (KE) Nru 1234/2007. Madankollu, l-approprjazzjonijiet proposti fl-IE 1 huma attwalment anqas milli fl-AB tal-2013 b'EUR 81 miljun minħabba l-EUR 100 miljun aktar fi dħul assenjat għal dik il-partita, li tirrifletti stima aġġornata tad-dħul. Ċifri provviżorji dwar l-eżekuzzjoni għall-2012 jippontaw lejn implimentazzjoni ogħla tal-programmi nazzjonali ta' appoġġ fis-settur tal-inbid minn dak li kien previst fil-bidu għall-AB tal-2013. Sabiex tirrifletti dik l-informazzjoni l-ġdida l-aktar reċenti, l-IE 1 tipproponi + EUR 20 miljun aktar għall-partita tal-baġit 05 02 09 08. Għall-ħalib u l-prodotti tal-ħalib, l-IE 1 tipproponi li l-approprjazzjonijiet jiżdiedu bi EUR 8 miljun għall-iskema tal-ħalib għall-iskejjel (partita tal-baġit 05 02 12 08) b'konformità maċ-ċifri provviżorji dwar l-eżekuzzjoni fl-2012 li jippuntaw lejn adozzjoni aktar f'saħħitha tal-iskema fl-Istati Membri milli fl-2011. Skont dan, l-ipoteżijiet tal-AB tal-2013 ġew riveduti u issa qed jiġi propost ammont ogħla. Għas-settur taċ-ċanga, il-ħtiġijiet stmati għal rifużjonijiet tal-esportazzjoni fuq laħam u annimali ħajjin (partiti tal-baġit 05 02 13 01 u 05 02 13 04) ġew riveduti 'l isfel bi EUR 22 miljun, li jirriflettu aġġustament riċenti tal-livell tar-rati ta' rifużjoni. L-ebda rifużjonijiet ma huma qed jingħataw attwalment, sabiex l-ammonti mnaqqsa proposti fl-IE 1 huma biss għal pagamenti fuq iċ-ċertifikati tal-esportazzjoni li jkunu nħarġu diġà. Qed jiġi propost lu l-approprjazzjonijiet għall-Artikolu 05 02 15 (majjal, bajd u tjur, apikoltura u prodotti oħra tal-annimali) jiżdiedu b’EUR 10 miljun. Filwaqt li stimi aġġornati għal rifużjonijiet fuq l-esportazzjoni tal-bajd (partita tal-baġit 05 02 15 04) huma inqas minn EUR 1 miljun minħabba tnaqqis fir-rati tar-rifużjoni, bżonnijiet għar-rifużjonijiet tal-esportazzjoni għat-tjur (partita tal-baġit 05 02 15 05) ġew riveduti 'l fuq b'EUR 9 miljun, fatt li jirrifletti l-aktar informazzjoni reċenti dwar is-sitwazzjoni tas-suq għal dawn is-settur. Fl-aħħar nett, ammont ta’ EUR 2 miljun inizjalment mitlub fl-AB tal-2013 għall-partita 05 07 02 (Soluzzjoni ta’ tilwim) se jitħallas mill-partita tal-baġit 05 02 15 07 (miżuri eċċezzjonali ta' sostenn għas-suq) wara s-sentenza tal-Qorti tal-Ġustizzja f’każ favur Stat Membru wieħed[9]. 05 03 Għajnuniet Diretti (approprjazzjonijiet - EUR 95 miljun) ħtiġijiet fl-abbozz ta' baġit: EUR 41 960 miljun approprjazzjonijiet mitluba fl-abbozz ta' baġit: EUR 41 027 miljun stima tad-dħul assenjat disponibbli fl-2013 fl-abbozz ta' baġit: EUR 933 miljun ħtiġijiet wara l-ittra ta' emenda: EUR 41 965 miljun approporjazzjonijiet mitluba wara l-ittra ta' emenda: EUR 40 932 miljun stima tad-dħul assenjat disponibbli fl-2013 wara l-ittra ta' emenda: EUR 1 033 miljun Meta mqabbla mal-AB tal-2013, l-approprjazzjonijiet mitlubin għall-kapitolu 05 03 huma riveduti 'l isfel b'EUR 95 miljun bl-IE 1. Il-bidla hija prinċipalment ir-riżultat ta’ żieda fl-ammont ta’ dħul assenjat b'EUR 100.2 miljun, filwaqt li l-istima riveduta tal-ħtiġijiet turi żieda żgħira ta' EUR 5,2 miljun. L-aktar varjazzjonijiet sinifikanti jaffettwaw l-Iskema ta' Pagament Uniku (SPS) u l-Iskema ta' Pagament Uniku skont l-Erja (SAPS). L-IE 1 tipproponi li l-approprjazzjonijiet totali tal-SPS (partita tal-baġit 05 03 01 01) jitnaqqsu b'EUR 105 miljun meta mqabbel mal-AB tal-2013. Kif diġà msemmi hawn fuq, id-dħul assenjat lil din il-partita ġie miżjud b'EUR 100.2 miljun, filwaqt li l-ħtiġijiet tnaqqsu b’madwar EUR 4.8 miljun. Meta mqabbla mal-AB tal-2013, il-modifiki proposti mill-IE 1 jikkunsidraw iċ-ċifri provviżorji tal-eżekuzzjoni għall-2012 kif ukoll l-awtorizzazzjoni mogħtija lill-Italja biex isiru xi pagamenti bil-quddiem fl-2012 mill-pakkett tal-SPS għas-sena baġitarja tal-2013[10] wara terremot[11]. Għall-SAPS (partita tal-baġit 05 03 01 01) l-IE 1 tipproponi li l-approprjazzjonijiet tal-baġit jiżdiedu b'EUR 20 miljun, li minnhom EUR 13-il miljun jikkorrispondu għal ipoteżi riveduta dwar l-eżekuzzjoni filwaqt li jiġu kkunsidrati l-modifika taż-żona agrikola taħt l-SAPS fi Stat Membru wieħed u ċ-ċifri provviżorji mill-2012. L-ammont li jibqa' ta' EUR 7 miljun huwa dovut għad-deċiżjoni ta' Stat Membru wieħed li ma jimplimentax miżura speċifika għal appoġġ akkoppjat taħt l-Artikolu 68 tar-Regolament (KE) Nru 73/2009 (partita tal-baġit 05 03 01 05). qed jiġi propost li l-approprjazzjonijiet tal-baġit tal-appoġġ speċifiku skont l-Artikolu 68 tar-Regolament (KE) Nru 73/2009 jonqsu - b’EUR 7 miljun għal appoġġ diżakkoppjat (partita tal-baġit 05 03 01 05) u b'-EUR 2 miljun għal appoġġ akkoppjat (partita tal-baġit 05 03 02 44). L-ewwel ċifra tikkorrispondi għad-deċiżjoni ta' Stat Membru wieħed li ma japplikax miżura skont l-Artikolu 68, u b’hekk il-baġit tas-SAPS żdied bl-istess ammont. It-tieni ċifra wkoll tikkorrispondi għal pagamenti bil-quddiem li l-Italja qed titħalla tagħmel fl-2012 mill-pakkett tal-għajnuniet diretti tas-sena tal-baġit 2013 wara terremot. Hemm xi bidliet oħra għal-linji tal-baġit fil-kapitolu, imma l-varjazzjonijiet huma żgħar ħafna, b'mod partikolari għal linji relatati mal-għajnuniet diretti diżakkoppjati. Deskrizzjoni qasira tar-raġunijiet tinsab fit-tabella fl-aħħar ta’ din it-taqsima. 05 07 Awditjar tan-nefqa agrikola (approprjazzjonijiet + EUR 106 miljun) approprjazzjonijiet mitluba fl-abbozz ta' baġit: - EUR 47 miljun approporjazzjonijiet mitluba wara l-ittra ta' emenda: + EUR 59 miljun Jeħtieġ li l-approprjazzjonijiet għall-kapitolu 05 07 01 jiżdiedu b’EUR 108.3 miljun biex jirriflettu korrezzjoni pożittiva li għandha ssir skont l-approvazzjoni tal-konformità tal-proċedura tal-kontijiet (partita tal-baġit 05 07 01 07) wara s-sentenza tal-Qorti tal-Ġustizzja fil-Kawża C-24/11P favur Spanja. Fir-rigward tal-partita tal-baġit 05 07 01 06 marbuta mal-approvazzjoni tal-kontabilità, li għaliha l-ammont tal-AB għall-2013 kien – EUR 56 miljun fuq il-bażi tal-eżekuzzjoni medja fl-aħħar snin minbarra snin ikkaratterizzati minn ċirkustanzi straordinarji, l-IE 1 mhux qed tipproponi xi bidla ta' approprjazzjonijiet minkejja l-fatt li ċ-ċifri tal-eżekuzzjoni provviżorja tal-baġit tal-2012 juru, għat-tieni sena konsekuttiva, ammont pożittiv. L-inkorporar tad-dejta tal-implimentazzjoni provviżorja tal-2012 fil-kalkolu tal-medja kien jimplika tnaqqis tal-ammont negattiv imressaq mill-Kummissjoni fl-AB tagħha tal-2013. Madankollu, f'dan l-istadju tal-proċedura baġitarja għall-2013, il-Kummissjoni tippreferi li ma taġġornax il-kalkolu tal-medja statistika tal-eżekuzzjoni tas-sena ta’qabel; iżda, li tagħmel dan biss fil-kuntest tal-AB 2014 wara analiżi fil-fond taċ-ċifri finali tat-twettiq. Fl-aħħar nett, l-IE 1 tipproponi li jitħassru l-approprjazzjonijiet ta' EUR 2,2 miljun mitluba fl-AB tal-2013 għall-partita tal-baġit 05 07 02 (Soluzzjoni ta’ tilwim) sabiex tiġi ttrattata s-sentenza tal-Qorti tal-Ġustizzja T-135/2007 favur l-Italja. L-impatt finanzjarju ta' dik il-kawża tal-Qorti se jkun iffinanzjat mill-partita tal-baġit 05 02 15 07 minħabba l-oriġini tiegħu (miżuri eċċezzjonali ta' appoġġ għas-suq fis-settur tal-laħam tat-tjur). Modifiki fil-livell ta' artikolu baġitarju Kodiċi || Intestatura || AB 2013 || IE 1 || differenza || Kummenti (f’miljun EUR) || (f’miljun EUR) || (f’miljun EUR) Interventi fis-swieq agrikoli 05 02 01 || Ċereali || 0,1 || 0,2 || +0,1 || Żieda żgħira ħafna fil-linja 05 02 01 02 għal kwantitajiet residwi ta' ċereali f'ħażna ta' intervent meta mqabbla mal-AB tal-2013. 05 02 03 || Rifużjonijiet fuq prodotti li mhumiex fl-Anness 1 || 10,0 || 8,0 || -2,0 || Tnaqqis minħabba rati anqas ta' rifużjonijiet għall-esportazzjoni tal-prodotti tal-bajd. 05 02 06 || Żejt taż-żebbuġa || 45,1 || 62,1 || +17,0 || Żieda għal ħażna privata (linja 05 02 06 03) ta’ EUR 17-il miljun bħala konsegwenza tad-deċiżjonijiet meħuda mill-Kummissjoni sabiex jappoġġjaw swieq f’xi pajjiżi produtturi tal-UE. 05 02 08 || Frott u ħaxix || || || || Ħtiġijiet addizzjonali ta’ EUR 19-il miljun li jirriżultaw minn żieda fid-domanda għal fondi operattivi għal organizzazzjonijiet tal-produtturi (05 02 08 03) minħabba rimborż ogħla tal-għajnuniet nazzjonali u nefqa addizzjonali għall-appoġġ tas-suq (Ammonti miżjuda għal irtirar mis-suq). Ammont ogħla ta' dħul assenjat se jintuża għal din il-partita tal-baġit (+ EUR 100-il miljun). || --- Approprjazzjonijiet || 692,0 || 611,0 || -81,0 || --- Ħtiġijiet || 1 092,0 || 1 111,0 || +19,0 05 02 09 || Il-Prodotti tas-settur tal-inbid || 1 051,6 || 1 071,6 || +20,0 || Żieda ta' EUR 20 miljun għall-programmi nazzjonali ta’ appoġġ (05 02 09 08) wara l-ipoteżijiet reveduti dwar l-eżekuzzjoni tal-programmi. 05 02 10 || Promozzjoni || 59,0 || 61,0 || +2,0 || Żieda għal miżuri ta' promozzjoni mħallsa mill-Istati Membri (05 02 10 01) relatati mal-effett nett ta’ żewġ deċiżjonijiet ġodda ta' promozzjoni fl-2012 b'effetti li jiżdiedu matul l-2013 u ta' tnaqqis fl-implimentazzjoni tad-deċiżjonijiet li ttieħdu qabel. 05 02 11 || Prodotti/miżuri oħra tal-pjanti || 226,0 || 233,0 || +7,0 || Miżuri POSEI (05 02 11 04) jiżdiedu b'EUR 7 miljun għal miżuri tas-suq ogħla għal POSEIMA u POSEIDOM fuq il-bażi ta' l-eżekuzzjoni fl-2012. 05 02 12 || Ħalib u prodotti tal-ħalib || 75,2 || 83,2 || +8,0 || EUR 8 miljun aktar għall-iskema tal-ħalib fl-iskejjel (05 02 12 08) wara ċ-ċifri riveduti dwar l-utilizzazzjoni fl-Istati Membri matul l-2012 05 02 13 || Ċanga u vitella || 29,1 || 7,1 || -22,0 || EUR 19-il miljun u EUR 3 miljun anqas ħtiġijiet għar-rifużjonijiet tal-esportazzjoni tal-laħam (05 02 13 01) u annimali ħajjin (05 02 13 04) li jirriżultaw minn stimi aġġornati għal kwantitajiet u tar-rati tar-rifużjoni fuq l-esportazzjoni. 05 02 15 || Il-majjal, il-bajd u t-tjur, l-apikoltura u prodotti l-oħra tal-annimali || 104,0 || 114,0 || +10,0 || EUR 9 miljun ta' ħtiġijiet ogħla għal rifużjonijiet tal-esportazzjoni tat-tjur (05 02 15 05), EUR 2 miljun aktar għal miżuri eċċezzjonali ta' appoġġ tas-suq (05 02 15 07) wara s-sentenza tal-Qorti tal-Ġustizzja favur l-IT (T-135/2007) u EUR 1 miljun inqas għar-rifużjonijiet fuq l-esportazzjoni tal-bajd (05 02 15 04). Għajnuniet diretti 05 03 01 || Għajnuniet diretti diżakkoppjati || || || || Ħtiġijiet għall-Iskema ta' Pagament Uniku (SPS; 05 03 01 01) tnaqqsu b' EUR 4.8 miljun jekk wieħed jieħu f’kunsiderazzjoni iċ-ċifri provviżorji tat-twettiq għall-2012 u l-awtorizzazzjoni mogħtija lill-IT biex isiru ħlasijiet bil-quddiem fl-2012 mill-pakkett tal-SPS tal-2013 wara terremot. Lapproprjazzjonijiet għall-Iskema ta' Pagament Uniku skont l-Erja (SAPS: 05 03 01 02) jiżdiedu b'EUR 20 miljun biex tkun ġiet ikkunsidrata l-bidla fil-qasam agrikolu taħt l-SAPS fi Stat Membru wieħed, ċ-ċifri provviżorji tat-twettiq għall-2012 kif ukoll it-trasferiment ta' EUR 7 miljun minn appoġġ diżakkoppjat speċifiku skont l-Artikolu 68 (05 03 01 05) lill-SAPS. Barra minn hekk, hemm żieda ta' EUR 100.2 miljun fid-dħul assenjat għall-SPU. || --- Approprjazzjonijiet || 38 168,0 || 38 076,0 || -92,0 || --- Ħtiġijiet || 39 100,8 || 39 109,0 || -8,2 05 03 02 || Għajnuniet diretti oħrajn || 2 857,9 || 2 854,9 || -3,0 || Varjazzjonijiet minħabba bidla fl-ipoteżijiet tal-ħtiġijiet: Tnaqqis ta' EUR 1 miljun fuq il-linja tal-baġit 05 03 02 13 (Primjum għan-ngħaġ u l-mogħoż) Tnaqqis ta' EUR 1 miljun għal-linja POSEI (05 03 02 50) marbuta ma' POSEIDOM, filwaqt li l-linja għall-gżejjer fil-Baħar Eġew (05 03 02 52) tiżdied b'EUR 1 miljun. L-appoġġ speċifiku skont l-Artikolu 68 (05 03 02 44) tonqos b'EUR 2 miljun b’rabta mal-ħlas tal-avvanzi tal-2012 mill-pakkett tal-pagamenti diretti wara terremot. Awditjar tan-nefqa agrikola 05 07 01 || Il-kontroll tan-nefqa agrikola || -49,2 || 59,1 || +108,3 || Żieda tal-approprjazzjonijiet għall-partita tal-baġit 05 07 01 07 li tirrifletti l-impatt finanzjarju tas-sentenza tal-Qorti tal-Ġustizzja favur ES (C-24/11P). 05 07 02 || Soluzzjoni tat-tilwim || 2,2 || p.m. || -2,2 || Tnaqqis b’EUR 2,2 miljun għaliex il-pagament marbut mas-sentenza tal-Qorti tal-Ġustizzja favur l-IT (T-135/2007) se jsir mill-partita tal-baġit 05 02 15 07. 2.3. Ftehimiet Internazzjonali fil-Qasam tas-Sajd Kif previst mill-punt B tal-Anness II mal-Ftehim Interistituzzjonali (IIA), il-Kummissjoni eżaminat l-aktar informazzjoni riċenti disponibbli dwar il-ftehimiet fil-qasam tas-sajd. Biex tiġi riflessa l-aħħar sitwazzjoni, jiġifieri l-konklużjoni reċenti ta’ ftehimiet bilaterali ma’ Greenland[12], il-Madagaskar u Kiribati[13] b'kontribuzzjonijiet finanzjarji ogħla mil-livelli preċedenti, il-Kummissjoni tipproponi li żżid l-approprjazzjonijiet ta' impenn u ta' pagament għall-artikolu baġitarju 11 03 01 Ftehimiet Internazzjonali dwar is-Sajd bi EUR 18,5 miljun. Qed jiġi propost li titnaqqas il-linja ta’ riżerva 40 02 41 skont il-bżonn, biex tirrifletti l-konklużjoni tal-ftehimiet hawn fuq imsemmija, l-aħħar analiżi dwar impenji pendenti (RAL) u ammonti stmati għall-qabdiet addizzjonali kif ukoll informazzjoni aġġornata dwar ftehimiet tas-sajd li qed jiġu nnegozjati jew taħt studju, bi EUR 13,8 miljun kemm għall-approprjazzjonijiet ta' impenn u kif ukoll għall-approprjazzjonijiet ta' pagament. 2.4. Tibdil fin-nomenklatura u Kummenti dwar il-Baġit Il-kummenti baġitarji għall-kapitoli, artikoli u partiti li ġejjin ġew aġġornati (spjega fil-parentesi): Kapitolu 05 02 – Interventi fi swieq agrikoli (ċifri għal dħul assenjat) Kapitolu 05 03 – Għajnuniet diretti (ċifri għal dħul assenjat) Artikolu 11 03 01 Ftehimiet internazzjonali dwar is-sajd (bidla f'kummenti baġitarji: tabella) Partita 6 7 0 1 – Approvazzjoni tal-kontijiet tal-FAEG – Dħul assenjat (ċifri għal dħul assenjat) Partita 6 7 0 2 – Irregolaritajiet tal-FAEG – Dħul assenjat (ċifri għal dħul assenjat) Partita 6 7 0 3 – Imposta addizzjonali minn produtturi tal-ħalib – Dħul assenjat (ċifri għal dħul assenjat) Partita 6 8 0 1 – Ammonti ta' ristrutturar temporanju – Dħul assenjat (ċifri għal dħul assenjat) 3. Tabella sommarja skont l-intestaturi tal-qafas finanzjarju Qafas finanzjarju Intestatura/subintestatura || Qafas Finanzjarju 2013 || Abbozz tal-baġit għall-2013 || Ittra ta' emenda Nru 1/2013 || AB 2013 + IE Nru 1/2013 AI || AP || AI || AP || AI || AP || AI || AP 1. TKABBIR SOSTENIBBLI || || || || || || || || 1a. Kompetittività għat-tkabbir u l-impjiegi || 15 623 000 000 || || 16 032 047 846 || 13 522 811 245 || || || 16 032 047 846 || 13 522 811 245 1b. Koeżjoni għat-tkabbir u l-impjiegi || 54 524 000 000 || || 54 498 949 037 || 48 975 034 163 || || || 54 498 949 037 || 48 975 034 163 L-ispiża || 70 147 000 000 || || 70 530 996 883 || 62 527 845 408 || || || 70 530 996 883 || 62 527 845 408 Marġini1 || || || 116 003 117 || || || || 116 003 117 || 2. PREŻERVAZZJONI U ĠESTJONI TAR-RIŻORSI NATURALI || || || || || || || || Li minnhom nefqa relatata mas-suq u ħlasijiet diretti || 48 574 000 000 || || 44 130 348 610 || 44 112 931 204 || -29 800 000 || -29 800 000 || 44 100 548 610 || 44 083 131 204 L-ispiża || 61 289 000 000 || || 60 307 511 416 || 57 964 879 132 || -25 070 000 || -25 070 000 || 60 282 441 416 || 57 939 809 132 Marħini2 || || || 981 488 584 || || || || 1 006 558 584 || 3. ĊITTADINANZA, LIBERTÀ, SIGURTÀ U ĠUSTIZZJA || || || || || || || || 3a. Libertà, Sigurtà u Ġustizzja || 1 661 000 000 || || 1 392 227 200 || 928 328 376 || || || 1 392 227 200 || 928 328 376 3b. Cittadinanza3 || 715 000 000 || || 689 414 000 || 646 271 750 || || || 689 414 000 || 646 271 750 L-ispiża || 2 376 000 000 || || 2 081 641 200 || 1 574 600 126 || || || 2 081 641 200 || 1 574 600 126 Marġini || || || 294 258 800 || || || || 294 258 800 || 4. L-UE BĦALA ATTUR GLOBALI4 || 9 595 000 000 || || 9 467 168 711 || 7 311 588 051 || || || 9 467 168 711 || 7 311 588 051 Marġni || || || 391 946 289 || || || || 391 946 289 || 5. AMMINISTRAZZJONI5 || 9 095 000 000 || || 8 544 418 496 || 8 545 518 496 || || || 8 544 418 496 || 8 545 518 496 Marġni || || || 636 581 504 || || || || 636 581 504 || TOTAL || 152 502 000 000 || 143 911 000 000 || 150 931 736 706 || 137 924 431 213 || -25 070 000 || -25 070 000 || 150 906 666 706 || 137 899 361 213 Marġni || || || 2 420 378 294 || 6 182 568 787 || || || 2 445 448 294 || 6 207 638 787 1 Il-Fond Ewropew ta' Aġġustament għall-Globalizzazzjoni (FEG) mhuwiex inkluż fil-kalkolu tal-marġni taħt l-Intestatura 1a (EUR 500 miljun). 2 Wara t-trasferiment mill-modulazzjoni għall-Iżvilupp Rurali u mill-qoton u l-inbid għar-ristrutturazzjoni fir-reġjuni rispettivi (EUR 3 635,0 miljun). 3 L-ammont tal-Fond ta' Solidarjetà tal-Unjoni Ewropea (FSUE) huwa mdaħħal addizzjonalment mal-intestaturi relevanti kif previst mill-IIA tas-17 ta' Mejju 2006 (ĠU C 139 tal-14.6.2006). 4 Il-marġini għall-2013 għall-Intestatura 4 ma jqisx l-approprjazzjonijiet relatati mar-Riżerva għal Għajnuna ta' Emerġenza (EUR 264,1 miljun). 5 Biex jiġi kkalkulat il-marġini taħt il-limitu massimu għall-Intestatura 5, titqies in-nota (1) ta' qiegħ il-paġna tal-qafas finanzjarju 2007-2013 għal ammont ta’ EUR 86 miljun għall-kontribuzzjonijiet tal-persunal għall-iskema tal-pensjonijiet. [1] ĠU L 248, 16.9.2002, p. 1. [2] COM(2012)300 [3] L-Artikolu 19 tar-Regolament tal-Kunsill (KE) 1290/2005. [4] In-nefqa tal-Fond Agrikolu Ewropew ta’ Garanzija (FAEG), inklużi EUR 27,2 miljun approprjazzjonijiet ta' impenn u ta' pagament taħt it-titolu 11 Sajd u Affarijiet Marittimi kif ukoll EUR 274,7 miljun f'approprjazzjonijiet ta' impenn u EUR 251,7 miljun l-approprjazzjonijiet ta' pagament taħt it-titolu 17 Saħħa u Protezzjoni tal-Konsumatur. [5] Kapitolu 11 03 (mingħajr assistenza teknika). [6] Regolament ta’ Implimentazzjoni tal-Kummissjoni (UE) Nru 111/2012 tad- 9 ta’ Frar 2012 li jibda l-proċedura ta’ sejħa għall-offerti rigward għajnuna għall-ħżin privat taż-żejt taż-żebbuġa. [7] Regolament ta’ Implimentazzjoni tal-Kummissjoni (UE) Nru 430/2012 tat-22 ta' Mejju 2012 li jibda l-proċedura ta’ sejħa għall-offerti rigward għajnuna għall-ħżin privat taż-żejt taż-żebbuġa. [8] Regolament ta’ Implimentazzjoni tal-Kummissjoni (UE) Nru 701/2012 tat-30 ta’ Lulju 2012 li jemenda r-Regolament ta’ Implimentazzjoni (UE) Nru 543/2011 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 għas-setturi tal-frott u l-ħaxix u tal-frott u l-ħaxix ipproċessati [9] Regolament ta’ Implimentazzjoni tal-Kummissjoni (UE) Nru 660/2012 tad-19 ta’ Lulju 2012 dwar ċerti miżuri ta’ sostenn għas-suq fis-settur tal-laħam tat-tjur fl-Italja. [10] Il-pakketti tal-ħlas dirett previsti fl-Annessi għar-Regolament (KE) Nru 73/2009 huma ffissati għas-snin kalendarji N b'effett baġitarju normalment previst fis-sena N+1. Għalhekk, il-pakkett tas-sena kalendarja 2012, taħt kundizzjonijiet normali, jitħallas fis-sena baġitarja tal-2013. [11] Id-Deċiżjoni Implimentattiva tal-Kummissjoni C (2012) 5762 tas-17 ta’Awwissu 2012 li tawtorizza l-ħlas tal-2012 ta' pagamenti taħt l-iskema ta' pagament uniku għall-bdiewa f 'ċerti zoni fl-Italja milquta mit-terremot. [12] Id-Deċiżjoni tal-Kunsill dwar l-applikazzjoni provviżorja (mill-1 ta’ Jannar tal-2013) tal-ftehim ġiet adottata fis-16 ta' Lulju tal-2012 (għadha mhix ippubblikata fil-ĠU). [13] Il-Kummissjoni tistma li d-Deċiżjonijiet tal-Kunsill dwar l-applikazzjoni provviżorja ta’ dawn iż-żewġ ftehimiet ser tkun fis-seħħ mill-1 ta' Jannar 2013.